Document ID: 31998D0359

ΑΠΟΦΑΣΗ ΤΗΣ ΕΠΙΤΡΟΠΗΣ της 15ης Μαΐου 1998 για την έγκριση του προγράμματος σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία που υποβλήθηκε από την Ιταλία για την αυτόνομη επαρχία του Trento [κοινοποιηθείσα υπό τον αριθμό Ε(1998) 1337] (Το κείμενο στην ιταλική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (98/359/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 97/79/ΕΚ (2), και ιδίως το άρθρο 10 παράγραφος 2,
Εκτιμώντας:
ότι τα κράτη μέλη δύνανται να υποβάλουν στην Επιτροπή πρόγραμμα που αποβλέπει στο να τους επιτρέψει να αποκτήσουν για μία ή περισσότερες περιφέρειες το καθεστώς εγκεκριμένης ζώνης απρόσβλητης από τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) 7
ότι η Ιταλία, με επιστολές της της 23ης Δεκεμβρίου 1996 και της 14ης Ιουλίου 1997, και σύμφωνα με τις διαδικασίες που προβλέπονται στο άρθρο 10 της οδηγίας 91/67/ΕΟΚ, υπέβαλε πρόγραμμα για τη χορήγηση του καθεστώτος εγκεκριμένης ζώνης για την αυτόνομη επαρχία του Trente αναφορικά με τη ΛΑΝ και την ΙΑΣ 7
ότι το εν λόγω πρόγραμμα καθορίζει τις γεωγραφικές ζώνες, τα μέτρα που πρέπει να ληφθούν από τις επίσημες υπηρεσίες, τις διαδικασίες που πρέπει να ακολουθηθούν από τα εργαστήρια, τη σημασία των σχετικών ασθενειών και τα μέτρα καταπολέμησης σε περίπτωση ανίχνευσης μιας των εν λόγω ασθενειών 7
ότι το εν λόγω πρόγραμμα προβλέπει επίσης ότι κατά την περίοδο εφαρμογής του εν λόγω προγράμματος επιτρέπονται μόνον οι μετακινήσεις αυγών και ζώντων ιχθύων που προέρχονται από εγκεκριμένες εγκαταστάσεις προς άλλες εγκαταστάσεις 7
ότι, κατόπιν εξετάσεως, το εν λόγω πρόγραμμα κρίθηκε σύμφωνο προς τις διατάξεις του άρθρου 10 της οδηγίας 91/67/ΕΟΚ 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το πρόγραμμα σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία, που υποβλήθηκε από την Ιταλία για την αυτόνομη επαρχία του Trento, εγκρίνεται.
Άρθρο 2
Η Ιταλία θέτει σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με το πρόγραμμα που αναφέρεται στο άρθρο 1.
Άρθρο 3
Η παρούσα απόφαση απευθύνεται στην Ιταλική Δημοκρατία.
Βρυξέλλες, 15 Μαΐου 1998.

Labels: 0
18
17
6